23ITP-13

Nafarroako Gorteetako kide eta Alderdi Popularreko eledun Javier García Jiménez jaunak, Legebiltzarreko Erregelamenduan xedatuaren babesean, honako interpelazio hau aurkezten du:

Zioen azalpena.

Nafarroan, ikasleen % 33,7k hautatu zuen 2023-2024 ikasturtean derrigorrezkoa ez den hezkuntza itundua; % 64,8k, berriz, ikastetxe publikoetan ikasten du, eta % 1,5ek ikastetxe pribatuetan.

Ikastetxe itunduetan ikasle gehien daukaten erkidegoetan bigarrena da Nafarroa, Euskal Autonomia Erkidegoaren atzetik.

Nafarroan hezkuntza horren eskari erreala dago. PISA 2018 txostenean ikus daitekeenez, sare itunduko ikasleen emaitza akademikoak batezbesteko nazionala baino hobeagoak dira Nafarroan.

Halaber, absentismo-tasa edo ikasle errepikatzaileen kopurua oso murritzak dira, are gehiago ikastetxe publikoetakoekin konparatuz gero.

Hortaz, Nafarroako hezkuntza itunduaren kalitatea positiboa dela esan daiteke.

Hori dela-eta, Nafarroako Gobernua interpelatzen dut, hezkuntza-itunak direla-eta erabiliko duen politika orokorrari buruz.

Iruñean, 2023ko urriaren 9an

Eleduna: Javier García Jiménez